ಭೀಮನ ಅಮಾವಾಸ್ಯೆ ಆಚರಣೆ ತಿಪಟೂರು: ಮನೆ ಮನೆಗಳಲ್ಲಿ ಮಹಿಳೆಯರು ಭೀಮನ ಅಮಾವಾಸ್ಯೆ ಅಂಗವಾಗಿ ಜ್ಯೋತಿರ್ಭೀಮೇಶ್ವರ ವ್ರತ ಸತಿ ಸಂಜೀವಿನಿ ವ್ರತ ಕೈಗೊಂಡು ಪತಿಯ ಪಾದಪೂಜೆ ಮಾಡುವ ಮೂಲಕ ಆಚರಣೆ ಮಾಡಿದರು. ಅವಿವಾಹಿತರು, ವಿವಾಹಿತ ವಧು ವರರು ವ್ರತವನ್ನು ಆಚರಿಸಿದರು. ಕೈಗೆ ಕಂಕಣ ಕಟ್ಟಿಕೊಂಡು ಜ್ಯೋತಿರ್ಭೀಮೇಶ್ವರನನ್ನು ಧ್ಯಾನಿಸಿ ವ್ರತ ಕೈಗೊಳ್ಳುತ್ತಾರೆ. ಒಮ್ಮೆ ವ್ರತ ಪ್ರಾರಂಭಿಸಿದರೆ ಐದು, ಒಂಭತ್ತು ಮತ್ತು ಹದಿನಾರು ವರ್ಷಗಳ ಕಾಲ ವ್ರತ ಕೈಗೊಳ್ಳಬೇಕಾಗುತ್ತದೆ. ನಗರದ ವಿನಾಯಕ ನಗರದ ನೂತನ ವಧು ವರರಾದ ಶ್ರೀದೇವಿ, ಮಧುಸೂಧನ್ ದಂಪತಿ ಈ ವ್ರತ ಆಚರಣೆ ಮಾಡಿದರು. ಜತೆಗೆ ನಾಗರ ಅಮಾವಾಸ್ಯೆ ಇರುವುದರಿಂದ ನಾಗರ ಹುತ್ತಗಳಿಗೆ, ನಾಗರ ಕಲ್ಲುಗಳ ಪ್ರತಿಷ್ಠಾಪನೆಯ ಸ್ಥಳಗಳಲ್ಲಿ ಪೂಜೆ ಸಲ್ಲಿಸಿದರು.